തൃശ്ശിലേരി മോര് ബസേലിയോസ് പള്ളിയില് പെരുന്നാള് 24ന് തുടങ്ങും മാനന്തവാടി: വടക്കേ വയനാട്ടില് മോര് ബസേലിയോസ് ബാവായുടെ നാമത്തിലുള്ള ഏക ദേവാലയമായ തൃശ്ശിലേരി മോര് ബസേലിയോസ് യാക്കോബായ സുറിയാനി സിംഹാസന പള്ളിയില് പെരുന്നാള് 24ന് തുടങ്ങും. കോതമംഗലത്ത് കബറടങ്ങിയ മോര് ബസേലിയോസ് ബാവായുടെ തിരുശേഷിപ്പ് സ്ഥാപിച്ച വടക്കേ വയനാട്ടിലെ ഏക ദേവാലയമാണിത്. നാനാജാതി മതസ്ഥര് അഭയം കണ്ടെത്തുന്ന ദേവാലയം മലബാറിന്റെ കോതമംഗലമാണെന്നാണ് അറിയപ്പെടുന്നത്. മുന് കാലങ്ങളിലേതുപോലെ ഈ വര്ഷവും കൊടിയേറ്റിന് തൃശ്ശിലേരി മഹാ ശിവക്ഷേത്രം, അരീക്കര ഭഗവതി ക്ഷേത്രം, കാറ്റാടി ചേരിക്കന്ക്ഷേത്രം, കാക്കവയല് ജുമാ മസ്ജിദ് എന്നിവയുടെ ഭാരവാഹികളുടെ സാന്നിധ്യത്തിലാണ് 26ന് രാവിലെ 10ന് മലബാര് ഭദ്രാസനാധിപന് സഖറിയാസ് മാര് പോളികാര്പ്പോസ് കൊടിയേറ്റ് നടത്തുക.വിവിധ മതനേതാക്കളില് നിന്ന് നേര്ച്ച ഭക്ഷണത്തിനുള്ള അരി മെത്രാപ്പോലീത്ത ഏറ്റുവാങ്ങും. തുടര്ന്ന് നടക്കുന്ന സണ്ഡേസ്കൂള് അധ്യാപക സംഗമം ഒ.ആര്. കേളു എംഎല്എ ഉദ്ഘാടനം ചെയ്യും. എം.ജെ.എസ്.എസ്.എ ഡിസ്ട്രിക് കമ്മിറ്റി പുറത്തിറക്കുന്ന മാഗസിന്റെ പ്രകാശനം തിരുനെല്ലി പഞ്ചായത്ത് പ്രസിഡന്റ് പി.വി. ബാലകൃഷ്ണന് നിര്വഹിക്കും. 24 മുതല് ഒകേ്ടാബര് മൂന്നു വരെ എല്ലാ ദിവസവും രാവിലെ എട്ടു മണിക്ക് മൂന്നിന്മേല് കുര്ബാന, മധ്യസ്ഥ പ്രാര്ഥന, പാച്ചോര് നേര്ച്ച വൈകിട്ട് സന്ധ്യാ പ്രാര്ഥന എന്നിവ നടക്കും.